สวัสดีค่ะ คุณค่ะวันนี้น้ำลายสุนัขเข้าตาอ่ะค่ะต้องไปฉีดวัคซีนไหมค่ะ หรือว่าไม่ต้อง เพราะเมื่อปีที่เเล้วก้อโดนสุนัขกัดฉีดไปเเล้ว 5 เข็ม เเล้วเมื่อเดือนตุลาคมก้อโดนสุนัขกัดอีกฉีดกระตุ้นเเล้ว 2 เข็ม เเล้ววันนี้น้ำลายสุนัขเข้าตาอีกต้องฉีดไหมค่ะ
สวัสดีค่ะ หากได้ฉีดวัคซีนป้องกันพิษสุนัขบ้าครบตามกำหนดนัดไปแล้ว 5 เข็ม เมื่อปีที่แล้ว และได้ฉีดกระตุ้นไป 2 เข็มเมื่อเดือน ต.ค. ปีนี้ หากในวันนี้ โดนน้ำลายสุนัขเข้าตา ยังไม่จำเป็นต้องไปฉีดวัคซีนกระตุ้นเพิ่มอีกค่ะ เพราะระดับภูมิคุ้มกันยังคงสูงเพียงพอในการป้องกันการเกิดโรคได้อย่างไรก็ตาม การโดนน้ำลายสุนัขกระเด็นเข้าตา นอกจากเชื้อไวรัสพิษสุนัขบ้าแล้ว ก็ต้องระวังการติดเชื้อไวรัสและแบคทีเรียต่างๆ ที่อาจทำให้เกิดเยื่อบุตาอักเสบได้ ดังนั้น ควรล้างตาด้วยน้ำสะอาด โดยการลืมตาในน้ำชั่วครู่ซัก 2-3 ครั้งค่ะ และควรสังเกตอาการ หากเกิดอาการตาแดง เจ็บตา มีขี้ตามาก ก็ควรไปพบแพทย์เพื่อรักษาค่ะ